Ganet eo bet Loeiz Roparz ( 1921 - 2007 ) e Poullaouen , hag adaleg e yaouankiz eo bet sod gand ar han hag ar muzik deuz Breiz , bet desket dezañ gand ar re goz . E vuhez - pad e - neus stourmet , o kelenn hag o vruda ar yez hag ar han : kenteliou , stajou - hañv , Goueliou Kerne , Al Leur Nevez … Stag ' oa ouz an hengoun , evel ma oa stag ouz an douar : diazez ar sevenadur diwar ar mêz a zo deuet , a - drugarez dezañ , da veza ive eur sevenadur deuz kêr . Poent ' oa renta enor d ' eun den e - neus labouret a - zevri , dioustu goude ar brezel , da vired ar gwriziou ha da gas pelloh an ero . El leor - mañ e vo kavet testeniou e vignoned , hag eur CD gand eun tañva deuz ouspenn hanter - kant vloaz a gan - ha - diskan .